cyanic-selkie/wikianc huggingface dataset:
בית הנבחרים של קנדה
בבית הנבחרים של קנדה 338 חברים הנבחרים בבחירות ישירות, כאשר כל אחד מהחברים נבחר לתקופה של עד חמש שנים (או פחות – אם פוזר הפרלמנט) באחד מאזורי הבחירה הפדרליים של קנדה.
תואר ושכר
המשכורת השנתית של חבר פרלמנט היא 147,700 דולר קנדי. חבר בית הנבחרים הנושא משרה נוספת (כגון משרת יושב ראש בית הנבחרים) יקבל תוספת משכורת בגין משרה זו.
סדרי ונוהלי עבודה
חוק החוקה, 1867 דורש קוורום (מספר מינימלי של משתתפים) של 20 חברי בית הנבחרים (ובהם גם היושב ראש) על מנת לקיים ישיבה. כל אחד מחברי בית הנבחרים יכול לבקש ספירת חברים על מנת לוודא שישנו קוורום (אולם היושב ראש יכול לדחות את הבקשה אם הוא סבור שהיא מיותרת). במקרה בו נערכת ספירה וחסר קוורום, מורה היושב ראש על צלצול בפעמוני בית הנבחרים על מנת לקרוא לחברי בית הנבחרים לדיון. במקרה ולא מגיעים חברים נוספים נדחה הדיון ליום המחרת.
ועדות
בוועדות משותפות (joint committees) חברים הן חברים מבין חברי בית הנבחרים והן חברים מהסנאט. ועדות אלה מוקמות לצרכים מיוחדים, ויכולות לבקר את פעולות הממשלה, אך לא לדון בהצעות חוק. ישנן ועדות משותפות קבועות כגון ועדת הספרייה של הפרלמנט הקנדי.
אפליית מחירים
דוגמאות לאפליית מחירים מבוססת מגדר
בשנת 1995, California Assembly’s Office of Research בחן את נושא האפליה על בסיס מגדרי של שירותים והעריך כי נשים שילמו למעשה "מס מגדר" שנתי של כ 1,351 דולר עבור אותם שירותים כמו גברים. כמו כן הוערך כי נשים, במהלך חייהן, מוציאות אלפי דולרים יותר מאשר גברים כדי לרכוש מוצרים דומים. לדוגמה, לפני חקיקת חוק הגנת החולה Affordable Care Act חברות ביטוח בריאות חייבו נשים פרמיות גבוהות יותר. על פי חוק טיפול במחיר סביר, חברות ביטוח בריאות נדרשות כיום להציע מחיר פרימיום זהה לכל המועמדים באותו גיל ומיקום גאוגרפי ללא קשר למין. עם זאת, אין חוק פדרלי האוסר על אפליה על בסיס מגדרי במכירת מוצרים. במקום זאת, מספר ערים ומדינות העבירו חקיקה האוסרת אפליה על בסיס מגדרי על מוצרים ושירותים.
דין ואנג'ל
אתגר הדו-קרב
באתגר הדו-קרב האורחים מתמודדים אחד נגד השני בקרב.
אולף מגנוססון
חייו
אולף היה למלך יחד עם שני אחיו-למחצה, זיגורד ואייסטיין, לאחר מות אביהם ב-1103. הוא מלך על נורווגיה במשך 12 שנים, אך שלא כמו אחיו, לא הותיר רושם על האומה הנורווגית. מאחר שהיה צעיר מאוד כאשר עלה לכס המלוכה, ואחיו פעלו כעוצרים מטעמו בחלק שלו בממלכה. ב-1107 הנהיג זיגורד מסע צלב כדי לתמוך בממלכה הצלבנית החדשה, ממלכת ירושלים וב-1111 הוא שב לנורווגיה. במהלך תקופה זו, שימש אייסטיין כעוצר של אחיו הצעיר ועשה כמיטב יכולתו לייצב את השלטון במדינה.
התנהגות דתית בבעלי חיים
התנהגות פולחנית בקרב שימפנזים
עם זאת, קיימות עדויות לכך ששימפנזים החיים בטבע וגם כאלה החיים בשבי מעורבים בהתנהגויות טקסיות במותו של חבר בקבוצה. התנהגויות אלו מתחילות בשתיקה קבוצתית או אינדיבידואלית, שעשויות להימשך שעות, ולאחריהן התנהגויות כגון קולות ייחודיים; טיפול בגווייה; הסתכלות טקסית בגופה; וכן יבבות וקולות צער.
מגרסת הזהויות
ביקורת על האקדמיה
הספר סוקר את התפתחותו של המדע כמוסד הנתפש כבעל אמינות ייחודית בתרבות המערב, ואת האופנים השונים בהם משמש "אמון" זה כמשאב תרבותי בפני עצמו. הספר בוחן מחדש את פרשת סוקל (פרשה בה פורסם כתעלול מאמר כביכול מדעי בכתב עת), וטוען שהצלחת ה"תעלול" של סוקל לא הייתה עקב בורותם של עורכי כתב העת, אלא עקב הניצול של האמון הייחודי המוקנה למדע בתרבות המערב. לטענת פלד, השימוש של תחומים אקדמיים שונים בתואר "מדע" (כגון מדעי הרוח ומדעי היהדות) מבוסס על ניצול ה"אמינות" התרבותית המוקנית למדע, ניצול שלטענת פלד אינו מוצדק.
מדעניזם
בניגוד לאתוס ההתמחות האקדמית, מחולל המדעניזם את האקדמיה לכתחילה, ואתוס ההתמחות הוא רק תוצר לוואי של מערכת המשתמשת במתודולוגיה, פורמט וז'ארגון מדעי כדי ליצור דיסציפלינות כמו-מדעיות היונקות את ודאותן ממבנה הוודאות התרבותי שנרקם סביב מדעי הטבע.
תמורותיה של הנצרות כתוצאה מהתפתחות המדע
על פי פלד, יצרה האמינות שהוקנתה למדע בתרבות האירופית לחץ הולך וגובר על האמינות של הדת הנוצרית באירופה, וגרמה לשינויים מרחיק לכת בה בעקבות הקרע ההולך ומעמיק בין "דת" ל"מדע". הספר עוקב אחר התמורות שהתחוללו בנצרות כדי להתמודד עם הקרע הזה, עד להתפתחותה של גישה הרואה בדת רגש או חוויה בלבד, בניגוד למדע השכלי.
מוזיאון מועדון הכדורגל ברצלונה
היסטוריה
המוזיאון נחנך ב-24 בספטמבר 1984 בעת נשיאותו של ז'וזפ ליואיס נונייס. בשנת 2000, שונה שמו של המוזיאון ל-"מוזיאון הנשיא נונייס" תחת נשיאותו של יורשו, ג'ואן גספרט. ב-15 ביוני 2010 נפתח המוזיאון מחדש לאחר ארגון מחדש.
בית הכנסת בוויס-מרקס
היסטוריה
בשנת 1698 התגבשה קהילה של יהודים יוצאי ספרד ופורטוגל בסיטי של לונדון, תחת הנהגתו של הרב דוד ניטו. רוב אנשי הקהילה היו יוצאי קהילת יהודי ספרד ופורטוגל שבאמסטרדם. בית הכנסת הקטן ששימש אותם היה צר מלהכיל את כל המתפללים ולשם כך מונתה ועדה להקמת בית כנסת חדש. הקבלן שנשכר להקמת המבנה היה ג'וזף אוויס שהיה נוצרי חבר באגודת הידידים ("קוויקרים").
סאלי רוני
ביוגרפיה
רוני נולדה בקסטלבר שבמחוז מאיו במערב אירלנד כבת אמצעית בין שלושת ילדיהם של אביה, טכנאי טלפונים, ואמה שלמדה הוראה רוני למדה אנגלית בטריניטי קולג' בדבלין. היא הייתה סטודנטית מצטיינת בתואר הראשון ב -2011. היא התחילה אך לא סיימה את התואר השני בפוליטיקה וסיימה במקום תואר שני בספרות אמריקאית ב-2013.
הנדסת ייצור
הנדסת ייצור (הנ"י) היא מכלול השיטות והטכנולוגיות אשר משמשות בתהליך ייצור מוצר. תפקידו של מהנדס הייצור הוא לייצר מוצר סופי העומד באיכות הנדרשת, תוך שימוש אופטימלי במשאבים (עלות וזמן). כמו כן, עליו לגלות גמישות לשינויים בתהליכי היצור העלולים להיגרם כתוצאה מקביעת סדר עדיפויות חדש על ידי ההנהלה, שינויים באילוצים הקשורים במעגל הייצור, תקלות ואירועים לא צפויים ועוד.
התחרדות
דמוגרפיה
ירושלים היא אחת הערים המרכזיות שבהן מגמת התחרדות מתמשכת. על פי דו"ח שפרסם מכון ירושלים למחקרי מדיניות, בשנת הלימודים תשע"ח היוו התלמידים החרדים 62% מכלל התלמידים היהודיים בעיר.
דוד דנון
פעילותו באצ"ל
מיד אחרי סיום לימודיו בגימנסיה הצטרף לאצ"ל, שם קיבל את הכינוי "אהוד". בזמן הפילוג בין אצ"ל ללח"י התלבט לאיזה מחנה להצטרף, פרש מפעילות, עבר לזכרון יעקב, עבד בכרם ועסק בציור, שבו ראה את מקצועו העתידי. בשנת 1942 חזר לאצ"ל ועמו הצטרפו גם חבריו עמיחי פאגלין ואליהו בית צורי. לפרנסתו עסק במכונאות רכב ואחר כך במכניקה עדינה. במסגרת פעילותו באצ"ל סיים "קורס סגנים", עסק בהדרכה בשוני ובהמשך מונה למפקד ביחידות מחץ (ה"ים"). עם הכרזת המרד על ידי מנחם בגין השתתף דנון בפעולות הראשונות נגד הבריטים, ונשלח לביירות לנסות להשיג נשק מאנשי "צרפת החופשית". באחת הנסיעות, בעיצומה של תקופת "הסזון", נעצר והועבר לבית הסוהר ביפו, ובהמשך למחנה המעצר בלטרון. מאחר שנעצר על פי הלשנה בלבד, ולא היו נגדו כל הוכחות, הצליח אביו לשחררו ממעצר כעבור שבעה חודשים על ידי כך שרשם אותו כסטודנט לרפואה באוניברסיטת ז'נבה, והוא נסע ללמוד. בסוף שנת 1947 הפסיק את לימודיו וחזר לפעילות באצ"ל. עסק באיסוף נשק בצרפת, והיה מפקד הבסיס שהכין את הפלגתה של האונייה "אלטלנה". נשלח לתוניס לארגן הגנה עצמית בקרב הקהילה היהודית. מספר חודשים אחרי הפגזתה של "אלטלנה" בחוף תל אביב, שב ללימודיו.
סוציאליזם בארץ אחת
על פי המרקסיזם הקלאסי, המהפכה הקומוניסטית אמורה הייתה לפרוץ במערב אירופה, שם היה פרולטריון (מעמד פועלים) מפותח, בעוד מדינות דוגמת רוסיה, שכלכלתה הייתה מבוססת על חקלאות, נחזו כלא מסוגלות למהפכה ללא עזרת הפרולטריון המערב אירופאי. המציאות בה המהפכות הקומוניסטיות במערב אירופה נכשלו ורק ברוסיה הצליחה המהפכה, הצריכה התאמה של האידאולוגיה למצב בשטח.
הארט אוף מידלות'יאן
הקמת הקבוצה
ב-1886, עברה הקבוצה לשחק באצטדיונה המשמש אותה עד עצם היום הזה, טיינקאסל.
בשנים האחרונות, הארטס נאבקה בעיקר על המקום השלישי בליגה, אך בעונת 2005-2006 היא הצליחה לסיים שנייה. מאז שהליגה הסקוטית החלה להתחלק ל-2 בתים של 6 קבוצות בתום העונה הסדירה, הפכה הארטס לקבוצה היחידה פרט למועדוני "הדור הישן" (סלטיק וריינג'רס) שמצליחה בכל פעם לסיים בין 6 הראשונות בליגה. הקבוצה סיימה במקום השלישי בעונת 2002-2003 ו-2003-2004, והעפילה לשלב הבתים של גביע אופ"א בשנת 2004-05 אך סיימה בתחתית הבית על אף ניצחון על פ.צ. בזל. במהלך עונת 2004-2005, הקבוצה סיימה חמישית בליגה.
מישל פלאטיני
קריירה ככדורגלן
פלאטיני נולד ב-21 ביוני 1955 בז'ואף שבצרפת. אביו, אלדו פלאטיני, בן למהגרים איטלקיים, היה במשך תקופה ארוכה המנהל הספורטיבי של המועדון מהליגה הראשונה בצרפת נאנסי. בגיל 10 הצטרף לקבוצה מעיר הולדתו ז'ואף, שם התגלה כישרונו. בשנת 1972 בגיל 17 קיבל הזדמנות מהקבוצה נאנסי, שמנהליה הכניסו אותו לקבוצת המילואים.
לאחר הפרישה
בשנת 1998, במשאל פיפ"א שנערך לפני המונדיאל, נבחר פלאטיני בנבחרת החלומות של המאה. במרץ 2004 נבחר על ידי פלה לאחד מ-125 שחקני הכדורגל החיים הטובים בעולם.
המכון למדיניות ואסטרטגיה
פעילויות ופרסומי המכון
ניוזלטר עיתי המשקף את תובנות המכון - מתמקד בהעברת מסרים ממוקדים בסוגיות ליבה בתחומי הביטחון הלאומי והחוסן הלאומי. בנוסף לתובנות, נכללים בו מאמרים הנכתבים על ידי חוקרי המכון ועמיתים חיצוניים.
פומפיי (עיר מודרנית)
פומפיי העתיקה
בפברואר בשנת 62 פקדה את העיר רעידת אדמה הרסנית המוערכת במגניטודה 7.5 וגרמה נזק רב לעיר. מקץ 17 שנים לרעידה, ב-24 באוגוסט 79 הר הגעש וזוב התפרץ והחריב את העיר.
הרצח בברנוער
הנצחה
בדצמבר 2009 העניקה האגודה לזכויות האזרח בישראל את "אות זכויות האדם ע"ש אמיל גרינצוויג ז"ל" לניר כץ. את הפרס קיבלה בשמו אמו, איילה כץ. בנימוקי הוועדה שבחרה לתת את האות לכץ נכתב:
מתתיה דלקרוט
ביוגרפיה
מתתיה שהה באיטליה עד שנת 1553, באותה שנה אירעה שרפת התלמוד, והוא ברח עם חיבוריו לבריסק, שם חי עד פטירתו בשנת 1592 לערך.
ויטלי פרידזון
צסק"א מוסקבה
ב-13 ביוני 2013, פרידזון חתם על חוזה לשנתיים עם אופציה לעונה שלישית בקבוצת הפאר הרוסית צסק"א מוסקבה. בעונת היורוליג הראשונה שלו בצסק"א, הוא סיפק ממוצע של 7.5 נקודות, 1.5 ריבאונדים ו-1.1 אסיסטים למשחק ב-31 משחקים שבהם השתתף.
מחלקת הביטחון האדמיניסטרטיבי של קולומביה
יעדים ומטרות
מבין יעדי הארגון היו:
תמר ליבס
ביוגרפיה
בשנת 1972 החלה לעבוד במחלקת הנוער בקול ישראל ובמשך שנים ערכה וביימה תוכניות רבות, ובהן התוכנית לנוער "חתול בשק". זכתה, יחד עם נילי המאירי, בפרס רשות השידור על הפקת תוכנית שעסקה בטראומה נפשית של ילדים בצל מלחמות. הייתה חברה במליאת רשות השידור.
ויין אדם פורד
הרציחות
ב-14 באוקטובר 1997, פורד רצח את הקורבן הראשון שלו. הייתה זאת אישה, שזהותה מעולם לא התגלתה, אם כי מעריכים כי במותה הגיל שלה היה בין 18 ל-25. במאי 1998, פורד רצח את טינה רנה גיבס, אישה מלאס וגאס שעסקה בזנות. בספטמבר 1998, רצח פורד אישה נוספת, לנט דייון וייט, בת 25. הקורבן הרביעי של פורד הייתה פטריסיה אן תמז, בת 29. על פי המשטרה, פורד שילם לה בעבור שירותי מין, ואז חנק אותה למוות.
תמר ליבס
ביוגרפיה
נישאה לאדריכל אולריק פלסנר, והיא אמם של האדריכליות מיה פלסנר ודניאלה פלסנר וכן של חבר הכנסת לשעבר יוחנן פלסנר.
אילן גור זאב
מחקריו
עם תרומותיו לתחום החינוך נמנו זיהוי מגמות שינוי אקטיביסטיות בנוער. לטענתו, בני הנוער היום מסרבים להיות תלמידים במובן המסורתי והם יצירתיים ויוזמים יותר, ולכן מערכת החינוך איבדה מהרלוונטיות שלה כמעבירת ידע, וכעת תפקידה הוא לעודד את התפתחות הנוער ואת שאיפותיו ולהקנות לו דפוסי חשיבה והרגלים שיעודדו יזמות בעתיד.
חיים אישיים
נטמן בבית העלמין "גן עדן" בקיבוץ עין כרמל. על קברו נחקקו המילים "באומץ ובאהבה" המייצגות את המוטו הפילוסופי שלו.
פרסומיו
ספרים בעריכתו
בית הספר הארו
בוגרים בולטים
בין בוגרי בית הספר נמנים אף מלכים בהם: חוסיין, מלך ירדן, בן דודו פייסל השני, מלך עיראק וכן בני משפחות מלוכה מתאילנד, הודו, מלזיה והמזרח התיכון. אף חלק מבני משפחת המלוכה הבריטית הם מבוגרי בית הספר. בין תלמידי בית הספר בעבר סופרים בולטים (בהם לורד ביירון), ובני אצולה בריטים.
שירים
שירי בית הספר הארו מהווים חלק נכבד מן המסורת של בית הספר, מאז נכתב השיר הראשון לבית הספר בשנת 1864 בידי המורה הראשי למוזיקה. בית הספר רואה בשירה כוח מאחד. תלמידי בית הספר כולו שרים בעת שהם מתכנסים בנוכחות הוריהם, בכינוסים של בוגרי בית הספר, בעת ביקורים של מכובדים ונציגי ממשלה. השיר Forty Year On הפך למעין המנון בית הספר, אף שהוא מהווה אחד מן השירים הרבים המייחדים את הארו. השיר מאזכר את וינסטון צ'רצ'יל ואף מופיע בסרט "וינסטון הצעיר (1972)".
מבני בית הספר
תלמידי בית הספר, אשר כולם לומדים במסגרת פנימייתית, מחולקים ל-12 בתים, שבכל אחד מהם כ-70 תלמידים. לכל אחד מן הבתים מתקנים מלאים לשירות התלמידים, וכן מסורת ומנהגים ייחודיים. כל אחד מן הבתים מקיים נבחרת ספורט המתחרה בבתים האחרים.
התעמלות
התעמלות היא פעילות גופנית שמטרתה חיזוק ושמירה על כושר גופני באמצעות מערכת תרגילים מבוססת. כספורט תחרותי, התעמלות היא ענף המשלב תרגילים פיזיים הדורשים כוח, שיווי משקל, גמישות, קואורדינציה וסיבולת. התנועות הכלולות בהתעמלות תורמות להתפתחות הזרועות, הרגליים הכתפיים, הגב, החזה ושרירי הבטן. ההתעמלות כענף ספורט התפתח מתרגילים שהיו בשימוש ביוון העתיקה אשר כללו עלייה וירידה מסוס, ומיומנויות קרקס.
היסטוריה
ההתעמלות כשיטה לאימון גופני או אימון צבאי רווחה כבר ביוון העתיקה והיא נזכרת בכתביהם של הומרוס, אריסטו ואפלטון. העיסוק בהתעמלות בתקופה זו מתועד בהרחבה בעבודתו של פילוסטרטוס שנקראה התעמלות. המונח העיקרי לעיסוק בהתעמלות הוא מהפועל γυμνάζω (gymnazo) שביוונית משמעו "להתאמן" או "להתאמן בעירום", מפני שגברים צעירים התאמנו ללא בגדים. ביוון העתיקה, כושר גופני היה לתכונה מוערכת אצל גברים ונשים. היה זה רק כאשר הרומאים כבשו את יוון בשנת 146 לפנה"ס שההתעמלות הפכה יותר רשמית ושימשה לאימון גברים לקראת לחימה. בהתבסס על טענתו של פילוסטרטוס שההתעמלות היא סוג של תבונה, ברת השוואה עם פילוסופיה, שירה, מוזיקה, גאומטריה ואסטרונומיה, אתונה שילבה את החינוך הגופני יחד עם החינוך הקונבנציונלי. בפלאסטרה (Palaestra), מרכז חינוך גופני ביוון העתיקה, החינוך עבר מדיסציפלינה אשר התמקדה במשמעת, חומרה וכוח, לדיסציפלינה ששילבה בין חינוך הגוף לחינוך הדעת ויצרה סגנון התעמלות שהיה יותר אסתטי ואינדיבידואלי.
התעמלות אומנותית
התעמלות אומנותית (בלֹעֵז נקרא: "התעמלות קצבית"; "Rhythmic gymnastics") הוא ענף התעמלות בו מתחרות נשים בלבד, ואשר הוכר כספורט על ידי הפדרציה הבינלאומית להתעמלות בשנת 1963. בענף זה, המשתתפות מתחרות בארבעה תרגילים עם מכשירי יד: חישוק, אלות, סרט וכדור. התרגילים משלבים תנועות בלט, אקרובטיקה ומחול, ומתבצעים בליווי מוזיקה, על משטח בגודל 14X14 מטר. אליפות העולם הראשונה בהתעמלות אמנותית נערכה בבודפשט בשנת 1963. האליפות נערכה תחילה אחת לשנתיים ומאז תחילת שנות ה-90 נערכת כל שנה. בשנת 1984, הוכרה ההתעמלות האומנותית כענף אולימפי ונוספה לראשונה למשחקי לוס אנג'לס 1984.
התעמלות אירובית
התעמלות אירובית היא ענף התעמלות לא אולימפי אשר מקורו בפעילות אירובית מסורתית, בה המתעמלים נדרשים לבצע דפוסי תנועה אירובית מורכבים, ברציפות ועוצמה גבוהה עם תיאום מדויק למוזיקה. על התרגיל להוכיח תנועה רציפה ומדייקת בשילוב תרגילי גמישות, כוח, אלמנטים אקרובטים ופירמידות מתחום ההתעמלות האקרובטית. בענף שבע קטגוריות תחרותיות; אישית גברים, אישית נשים, זוג מעורב, שלישיות (סוגי שילוב של גברים ונשים), קבוצות (כל שילוב של גברים ונשים), אירובי דאנס (שילוב גברים ונשים) ואירובי מדרגה (שילוב גברים ונשים).
ניקוד
לפני שנת 2006 ועל פי שיטת הניקוד הקודמת, הציון המקסימלי שמתעמל היה יכול לקבל על תרגיל מסוים הוא 10, כאשר ממנו היו מורידים השופטים נקודות או עשיריות הנקודה על טעויות ואי דיוקים. כיום, כל ארבע שנים, בסיומו של מחזור אולימפי, נהוג לערוך שינויים קטנים בשיטת הניקוד.
התעמלות בישראל
בהתעמלות מכשירים, מתעמלים ישראלים השתתפו לראשונה במשחקים האולימפיים ברומא 1960 (רות אבלס, ראלי בן-יהודה ומרים קארה). במשחקים האולימפיים, לזכות ישראל מדליה אחת בהתעמלות מכשירים והיא מדליית הזהב בה זכה ארטיום דולגופיאט בתרגיל הקרקע באולימפיאדת טוקיו 2020. באליפויות העולם, לזכות ישראל 5 מדליות, מתוכם 2 כסף ו-3 ארד.
המסע הגדול
מרוצים
לתוכנית קיים מסלול מרוצים קבוע, בו המנחים מתזמנים הקפות למכוניות ספורט. המסלול נקראה "מסלול אבולה" משום שצורתו מזכירה את נגיף האבולה, כפי שנראה מבעד למיקרוסקופ. קטעים במסלול קיבלו שמות כמו "לא ישר", "בבית של אישה מבוגרת" או "שדה כבשים". המכונית הראשונה שהוצגה במסלול במהלך התוכנית היא BMW M2 שסיימה את המסלול ב-1.26:2 שניות.
ידוענים
חלק נוסף מוקדש להגעת ידוענים לתוכנית, אך תמיד בדרכם לאולפן הם מתים בדרך כלשהי. הידוענים מתים בדרכים שונות כגון: טביעה, נפילה ממסוק והכשת נחש. לאחר שהידוען מת, מיי שואל "האם הוא יגיע בסוף?" והשאר צועקים לו, שלא. החלק ההיתולי הזה מתייחס לניסיונותיה של BBC למנוע הגעת ידוענים לתוכנית והזמנתם לגרסה החדשה של טופ גיר.
בעונה השנייה החלה הפינה "התנגשות מוחות סלבריטאיים", בה, שני ידוענים מאותו תחום ספציפי ולעיתים היתולי (כמו מתופף רוק אמריקאי עם חיבה לרכבים) מתראיינים אצל קלארקסון ומבצעים הקפה ביגואר F-type, על מנת לראות מי משניהם מהיר יותר.
חיים יהודה רבינוביץ
ביוגרפיה
נולד בירושלים, לרב שמואל בן-ציון ולמירל לבית ברגמן, שהיה גזבר כולל חב"ד בארץ ישראל. בגיל שש שנים התייתם מאביו. בצעירותו למד בישיבת עץ חיים, שם למד עם הרב שמואל יעקב קאהן, האדמו"ר מתולדות אברהם יצחק. לאחר מכן המשיך את לימודיו בישיבת תורת אמת, שם התחבר לראש הישיבה הרב שמואל אלעזר היילפרין ונחשב לאחד מתלמידיו הקרובים. בשנת ה'תשכ"ה, נסע ללמוד בישיבת תומכי תמימים ליובאוויטש המרכזית – 770 בניו יורק. בסוף שנת תשכ"ו חזר לארץ ישראל בהוראת הרבי מלובביץ', על מנת לשהות עם משפחתו במצב הביטחוני הקשה ששרר בארץ.
חוק בתי המשפט
א.  - קובע הוראות שונות לגבי הכשירות להתמנות לשופט, דרכי מינוים של שופטים, כהונתם, כפיפותם למשפט משמעתי, וזאת לגבי כל שופט משופטי בתי המשפט המוקמים מכוח החוק.
לגבי כל אחד מבתי משפט אלה נקבעו הוראות מפורטות לגבי: מקום מושבם, אזורי שיפוטם, סמכויותיהם הענייניות לדון - הן במשפטים פליליים, הן במשפטים מנהליים והן במשפטים אזרחיים, הרכבי הדיון, מותביהם, זכות ורשות ערעור מערכאה לערכאה בכל סוג של משפט.
הוראות לגבי סמכויותיו של בית המשפט העליון ביושבו כבית המשפט הגבוה לצדק, הידוע כבג"ץ, שהוא כובעו האחר, מופיעות, בנפרד, בהוראות חוק יסוד: השפיטה, שם גם מופיע "עקרון התקדים המחייב". בדיוני הכנסת בנוגע לחוק, מעלה זרח ורהפטיג את הסתייגותו מעקרון התקדים המחייב, וסומך את דבריו על דברי הגמרא במסכת בבא בתרא.
פאקיוס גארגיליוס אנטיקואוס
תולדות חייו
האיש השתייך לשלוש משפחות - שמות משפחה אלה מופיעים בכתובות המיוחסות לאדם שהיה מושל פרובינקיית ערביה בשנים 119-116, קונסול בשנת 119 ומושלה של אסיה בימי אדריאנוס בשנים 136-133 כתובת יוונית שנמצאה בבוסטרה מזכירה את אנטיקואוס כמושל פרובינקית ערביה בשנים 119-116. לאחר מכן הוא היה קונסול בשנת 119.
Bad Boy
רקע והוצאה
בנובמבר 2019, פרסם וורלד תמונות בעמוד האינסטגרם שלו, עם הכיתוב "דברים גדולים בדרך". התמונות הכילו גם הצצה לצילומי הסצנות עם במאי הקליפ קול בנט והאמן האורח יאנג ת'אג.
דרך המלך (סדרת טלוויזיה)
ב-22 בספטמבר 2021 נודע כי הסדרה חודשה לעונה שנייה, שיצאה ב-1 בנובמבר 2022. ב-14 בדצמבר 2022 נודע כי הסדרה חודשה לעונה שלישית ואחרונה.
נמל התעופה הבין-לאומי יאנגון
היסטוריה
הנמל היה הנמל העיקרי בדרום-מזרח אסיה במשך עשרות שנים עד להקמת נמל התעופה סינגפור צ'נגי, נמל התעופה סוברנבהומי ונמל התעופה הבינלאומי סוקרנו-האטה.
חדשנות
באפריל 2003, שופץ הנמל והוקם טרמינל חדש ומסלול המראה באורך 3414 קילומטרים. שיפוץ הנמל הגיע ל-13.3 מיליון דולרים וכלל בניית מערכת לשינוע מטען, ארבעה שרוולים המאפשרים קליטת מטוסי בואינג 747, טרקלינים לאנשי עסקים וחניון דו-קומתי ל-340 כלי רכב.
טרמינל 1
באוגוסט 2014, נהרס הטרמינל הישן והחל תכנון הטרמינל החדש בעל 6 הקומות. ב-12 במרץ 2016, נחנך הטרמינל והגדיל את קיבולת הנוסעים האפשרית מ-2.7 ל-6 מיליון נוסעים. אורך בניין הטרמינל הוא 240 מטרים כשבקומת הקרקע נמצאים אזורי איסוף המטען לנוסעים השבים, מכס וחנויות. אולם היוצאים בקומה השנייה והקומה השלישית מכילה אזורי משחק והמתנה.
חריימה
התבשיל הוא גרסה מתקדמת ופשוטה יותר של התבשיל המקורי, המוכן עם רוטב שרמולה.
מינקת
סיבה
יש נשים שבחרו שלא להניק מסיבות חברתיות. עבור נשים מהמעמד הגבוה ההנקה נחשבה ללא אופנתית, לא רק שהדבר מנע מהן אפשרות ללבוש את הבגדים האופנתיים של זמנם, אלא גם נחשב כהרס דמויותיהן. נשים עובדות התמודדו עם לחצים אחרים לנטוש את ההנקה, כולל מצד בעליהן. העסקת מינקת הייתה פחות יקרה מהצורך להעסיק מישהו אחר שיעזור בניהול העסק המשפחתי ויטפל במטלות הבית במקומם. יש נשים שבחרו להעסיק מיניקות אך ורק כדי להימלט ממלאכת ההנקה המגבילה וגוזלת זמן. מיניקות שימשו גם כאשר האמא לא יכולה לייצר מספיק חלב אם, כלומר האם מרגישה שאינה מסוגלת להניק את ילדה כראוי, במיוחד לאחר לידות מרובות יחד.
צרפת
בצרפת דווח על הנקה בתקופתו של לואי הארבעה עשר, אמצע המאה ה-17. עד המאה ה-18 כ-90% מהתינוקות היו מטופלים על ידי מיניקות, ואף נשלחו לגור אצלם. בפריז רק 1000 מתוך 21,000 התינוקות שנולדו בשנת 1780 טופלו על ידי אמם. הביקוש הרב למיניקות חפף את השכר הנמוך ואת מחירי השכירות הגבוהים של תקופה זו, מה שאילץ נשים רבות לעבור לעבוד זמן קצר לאחר הלידה. משמעות הדבר הייתה כי אמהות רבות נאלצו לשלוח את תינוקותיהן ליניקה וטיפול אצל מיניקות גרועות.
יחסים
בתרבויות מסוימות המינקת פשוט נשכרה ככל עובד אחר. אולם אצל אחרים, היה לה מערכת יחסים מיוחדת עם המשפחה, שעשויה להיות זכויות קרבה. במבנה המשפחה וייטנאמית, למשל, מינקת מכונה "מאו" כלומר "אמא". באסלאם קיימת מערכת מקודדת מאוד של קרבת חלב המכונה "ראדה". לג'ורג' השלישי, מלך הממלכה המאוחדת הייתה מינקת אותה העריך מאוד, ומינה את ביתה ככובסת לבית המלוכה.
נויטרופניה
סיווג
רמת הסיכון קשורה גם לאורך זמן המחלה. למשל, תיתכן נוטרופניה קלה שתגרום לזיהום, כיוון שנמשכה זמן רב, או נויטרופניה חמורה שהסתיימה ללא זיהום, משום שהיא נמשכה זמן קצר, לדוגמה - לאחר כימותרפיה.
סיריוס
היסטוריה
סיריוס ניתן לצפייה כמעט מכל המקומות הניתנים ליישוב על כדור הארץ (למעט אזורים מצפון לחוג הארקטי) ובשל בהירותו הרבה היה מוכר לרוב התרבויות העתיקות. הוא מופיע בכתבים ממצרים העתיקה בשם "סותיס" וזוהה עם האלה איזיס. המצרים בתקופה ההיא ייחסו לו חשיבות רבה והופעתו בשמי הבוקר לפני זריחת השמש בישרה את היפוך הקיץ ואת עונת ההצפות של הנילוס, אירוע חשוב ביותר מבחינה חקלאית. בצו קנופוס שפורסם על ידי תלמי השלישי, המלך מפרסם רפורמה בלוח השנה בהתבסס על מחזורו של כוכב סותיס.
תלמי, קיקרו, גרמניקוס, סנקה ואנשים נוספים בעת העתיקה תיארו את סיריוס ככוכב אדום, בדומה לארקטורוס, אלדברן, אנטארס וביטלג'וז, זאת למרות שכיום הכוכב הוא בעל גוון לבן-כחלחל. אין כיום שום הסבר מקובל לשינוי הצבע של הכוכב בתוך מאות שנים מאדום ללבן וחיפוש אחר שרידים של ערפילית פלנטרית, שתעיד על הפיכת סיריוס B מענק אדום לננס לבן, לא העלה דבר. עם זאת, בשל עוצמתו, סיריוס נוטה לנצנץ יותר מכוכבים אחרים כאשר הוא קרוב לאופק, ואז אורו נראה לעיתים כמשתנה בין אדום, לבן וכחול.
פארק (פירושונים)
כלי רכב
סיסטר רוזטה תארפ
תחילת דרכה
עד גיל שש, תארפ הצטרפה לאמה כמופיעה בלהקה אוונגליסטית, אשר הופיעה ברחבי הדרום של ארצות הברית. היא הוצגה בתור "נס של שירה ונגינה בגיטרה", וליוותה את קייטי בהופעות שהיו חלק דרשה וחלק הופעת מוזיקת גוספל.
הכרה מאוחרת
ב-2011 BBC ארבע שידרה סרט דוקומנטרי בשם Sister Rosetta Tharpe: The Godmother of Rock & Roll, שנכתב ובוים על ידי הקולנוען הבריטי מיק צ'אקי. בשנת 2013 הסרט שודר בארצות הברית כחלק מסדרת American Masters של PBS. הסרט שודר מאז פעמים רבות בבריטניה ובארצות הברית, כולל בחודש מרץ 2015 לציון מאה שנה ללידתה של תארפ ב-12 בספטמבר 2016, עלה לבמה בניו יורק המחזמר Marie And Rosetta, המבוסס על הקשר בין תארפ ומארי נייט.
בית הספר לטיסה
מלחמת העצמאות ושנים ראשונות
לאחר שלב הטיסות על הפייפר, לא היו בנמצא מטוסים מתקדמים יותר כדי לטוס בהם, והוחלט לשלוח את פרחי הטיס לקורס סמלים קרביים במחנה דורה שבנתניה. לאחר מכן לקורס מד"סים, הכל כדי למשוך זמן ולשמור על הקבוצה. רק בדצמבר הגיעו לשדה סירקין, שם המשיכו בטיסות עד לסיום המוצלח של הקורס שנה לאחר מכן.
שנות ה-50
קורס 19 היה הקורס הראשון בו עברו פרחי הטיס קורס צניחה במסגרת האימונים והבוגרים ענדו שני זוגות כנפיים, כנפי טיס וכנפי צניחה. זה היה קורס חדשני מאוד בכמה מובנים:
לוק אייזנר
דוגמנות
אייזנר החל את הקריירה שלו כדוגמן. והוא הוחתם בסוכנות הדוגמנים "IMG Models". הוא דיגמן בקמפיינים בינלאומיים עבור ראלף לורן, פולו ראלף לורן, אמריקן איגל, סטיוארט ויצמן, קלווין קליין ו-H&M.
בית הספר לטיסה
עידן הפוגה בבית הספר לטיסה
ב-15 בדצמבר 1960 החל קורס ראשון למדריכי טיסה – תנאי ראשון במעלה לשילוב הפוגה במערכת ההדרכה. בקורס השתתפו: עודד שגיא, אילן רון, יאיר ברק, דן סבר ומשה סער.
רינה דרורי
רינה דרורי (18 ביוני 1947 - 7 באוקטובר 2000) הייתה חוקרת ספרות ערבית ועברית של ימי הביניים ופרופסור חבר באוניברסיטת תל אביב.
יאסין (רקטה)
היסטוריה
השימוש הראשון ברקטה נעשה לראשונה נגד חיילים ישראלים ושוטרים פלסטינים ב-2005, לאחר מלחמת לבנון השנייה, הייצור של רקטות היאסין הואץ. במהלך מבצע גשמי קיץ היו דיווחים על השימוש בה נגד כוחות ישראליים ברצועת עזה, ובבית לאהיא. ב-14 באוגוסט 2007 דיווח חמאס על ירי של רקטת יאסין לעבר טנק ישראלי בח'אן יונס. במבצע עופרת יצוקה, שוטרי המשטרה הימית של חמאס הוכשרו בשימוש בה.
לטענת מחבלים מחטיבות צלאח א-דין של ועדות ההתנגדות העממית, רקטת היאסין הצליחה להשמיד טנק מרכבה סימן 3, עם זאת, היא יעילה יותר לצורך שימוש לוחמה בשטח בנוי, והיא מסוגלת להרוס קירות לבנים ולחדור ללוחות פלדה.
ואוט וחהורסט
קריירת מועדונים
בקיץ 2018 עזב וחהורסט את אלקמאר, וחתם בוולפסבורג מהבונדסליגה. וחהורסט רשם עונת בכורה מוצלחת, כשסיים את עונת 2018/19 עם 17 הבקעות וסייע לוולפסבורג לסיים במקום השישי בבונדסליגה.
קרלהיינץ פורסטר
קריירה בינלאומית
פורסטר החל לשחק בנבחרת גרמניה המערבית בשנת 1978. הטורניר הגדול הראשון בו השתתף היה יורו 1980, בו סייע לנבחרתו לזכות בטורניר, לאחר שהצטיין במשחק הגמר נגד נבחרת בלגיה, בו נטרל את הכוכב הבלגי יאן קולמנס. פורסטר אף נבחר לנבחרת הטורניר. במונדיאל 1982 קרלהיינץ פורסטר לא החמיץ ולו דקה אחת, אך הפסיד עם נבחרתו במשחק הגמר לנבחרת איטליה. טורניר זה נודע בכך שבו שני אחים, קרלהיינץ וברנד, שיחקו במשחק הגמר, לראשונה מאז מונדיאל 1954, בו שיחקו פריץ ואלטר ואחיו אוטמאר. ביורו 1984 נבחרת גרמניה המערבית לא צלחה את שלב הבתים, ולמרות זאת, פורסטר נבחר שוב לנבחרת הטורניר.
אוטו ורבורג
פעיל ציוני
בשנת 1907 הפך את הוועדה לחקר ארץ ישראל לחלק מן הוועד המבצע, ובכך זכתה לנתח קבוע מסך התקציב. לאחר מכן הציע את ארתור רופין כמנהל של המשרד הארצישראלי ביפו שהוקם באותה שנה. הוועד הפועל הציוני בווינה לא הפשיר תקציבים לפעילותו של ורבורג, ואפילו את משכורותיהם של רופין ויעקב טהון נאלץ ורבורג לשלם מכיסו. על רקע זה פנה ורבורג במכתב לוולפסון ומתח ביקורת על התנהלותה של ההנהגה הציונית; אלא שמכתב זה לא שינה את המצב. ורבורג חיפש בעלי ברית ויצר קשר עם כמה מנהיגים ציוניים שתמכו בגישתו, "הציונות המעשית", בהם היה מנחם אוסישקין. ב-1909 ייסד יחד עם ארתור רופין את חברת "הכשרת היישוב", שמטרתה הייתה לרכוש קרקעות בארץ ישראל ולהכשירן להתיישבות יהודית. באותה שנה סייע בהקמת "אגודת הרופאים והמדענים היהודים" שמטרתה הייתה לקדם את רמת השירותים הרפואיים בארץ וללחום במחלות כגון מלריה וגרענת, שהיו אז נפוצות בארץ ישראל. בנוסף יזם ורבורג את הקמתה של הגימנסיה העברית בירושלים – בית הספר התיכון הראשון בעיר שבו לימדו בעברית. בגלל התעקשותו ששפת הלימוד תהיה עברית, נאלץ לוותר על השתתפותה של חברת עזרה של יהודי גרמניה במיזם, שרצתה ששפת הלימוד בבית הספר תהיה גרמנית. ורבורג רכש בכספו הפרטי קרקעות ליישובים חוות כנרת ודגניה א', עוד בטרם הוקם בנק חקלאי שאמור היה לממן פעילות מעין זו. כמו כן נרשמה על שמו באוקטובר 1909 הקרקע שעליה הוקמה המושבה מגדל.
הנצחתו
היישוב שדה ורבורג שהוקם בשרון ב-1938 קרוי על שמו. כמו כן נקרא הסוג הבוטני "ורבורגיה" על שמו. בנוסף הוקם בשנת 1984 בפקולטה לחקלאות ברחובות ובמימון קרן "מינרבה" והאוניברסיטה העברית "מרכז אוטו ורבורג לביוטכנולוגיה בחקלאות" – מיזם משותף של ישראל וגרמניה המאגד פעילות רב-תחומית של חוקרים ממחלקות שונות. במרכז תל אביב, נושא רחוב קטן היוצא משד' בן ציון את שמו.
משחקת באש
משחקת באש (באנגלית: Firestarter) הוא סרט אימה אמריקאי, המבוים על ידי קית תומאס ומבוסס על הרומן "אש זרה" מאת סטיבן קינג. הסרט הוא עיבוד מחודש לעיבוד הקולנועי "יורקת האש" שהופק בשנת 1984.
רוברט אוון
ניו הרמוני
על מנת להמשיך ולבחון את התכנות רעיונותיו עבר אוון לארצות הברית באוקטובר 1824 והחל שם במספר ניסיונות שיתופיים נוספים. מתוך כ-130 ניסיונות קהילתיים מובחנים בארצות הברית טרם מלחמת האזרחים, לפחות כ-16 הושפעו מרעיונותיו של אוון.
בלאק אייד פיז
1995–2001: Behind the Front B ו-ridging the Gap
בשנת 1990 ויל.אי.אם (ויליאם אדמס) ואפל.די.אפ (אלן פינדה) נפגשו והחלו לכתוב ראפ ולהופיע ביחד ברחבי לוס אנג'לס. בהמשך, הצמד חתם על חוזה עם חברת ההקלטות רות'לס רקורדס לאחר שמשכו את תשומת לבו של Eazy-E, ושל חברו מנהל החברה ג'רי הלר. הם צירפו חבר נוסף, דנטה סנטייגו, וקראו להרכב אטבן קלאן. אלבומם מעולם לא ראה אור בשל מותו של Eazy, כתוצאה מסיבוכים של מחלת האיידס ב-1995.
2002–2004: Elephunk
במהלך סבב הופעות של הלהקה באסיה בשנת 2004, סיפור חייו של אפל.די.אפ הוצג בתוכנית טלוויזיה שבועית שנקראה "Maalaala Mo Kaya" (אזכור אותך), בה הוא סיפר שגדל במשפחה עניה בבפמפנגה, הפיליפינים, ושקראו לו בכינוי הגנאי "בגולה" (כינוי משפיל לאדם שחור), לפני שעבר לארצות הברית בגיל 14, כדי לחיות חיים יותר טובים. השיר "The Apl Song", שמילותיו נכתבו בטגלוג, השפה שהיא לינגואה פרנקה בפיליפינים, מהאלבום Elephunk, מספר את סיפורו של Apl.de.ap. מילות השיר בשפה זו והמלודיה התבססו על השיר "בליטה", שנכתב במקור על בשנות ה-70 על ידי להקת הפולק רוק אסין; באותה השנה הקליט סולן הלהקה, טאבו, שיר יחד עם הזמר הקולומביאני המצליח חואנס.
קרול ג'י
קריירה
את הקריירה המוזיקלית שלה התחילה קרול ג'י בשנת 2007, כאשר הוציאה את סינגל הבכורה שלה "En la playa". השיר נכשל ובעקבות כך לקחה הפסקה של כארבע שנים מעולם המוזיקה. בשנת 2013, חזרה ג'י עם השירים "Bajo Control", "Gracias a Ti", ן-"Lloro Por Ti", שלא זכו להצלחה רבה בדומה לסינגל הראשון שלה. כמה זמן לאחר מכן באותה השנה, הוציאה ג'י את השיר "Amor de Dos", ביחד עם ניקי ג'אם. השיר זכה להצלחה עולמית וצבר כ-100 מיליון צפיות ביוטיוב.
בלאק אייד פיז
2002–2004: Elephunk
שירם של בלאק אייד פיז, "Let's Get Retarded" שונה ל-Let's Get It Started כדי להפוך לפרסומת לאליפות ה-NBA. הגרסה החדשה עסקה בכדורסל בניגוד לנושא המקורי שעסק בלהשתכר ולחגוג, והתארח בו קרלוס סנטנה. הגרסה החדשה של השיר זכתה להצלחה כסינגל, במיוחד בשירות הורדת המוזיקה iTunes. בגין השיר זכתה הלהקה בשנת 2005 בפרס גראמי לביצוע הראפ הטוב ביותר. בלאק אייד פיז הוצגו אז במשחק הווידאו "The Urbz: Sims in the City" כדמויות. הם הקליטו שנית את "Let's Get It Started", "Shut Up" ועוד שירים ב"סימית", השפה שמדברות בה הדמויות בסימס, עבור המשחק.
יואב בן דב (פילוסוף מדע)
יואב בן-דב (6 במרץ 1957 - 7 בדצמבר 2016) היה פילוסוף של המדע ומומחה לקלפי טארוט.
ביוגרפיה
בין השנים 2008–2011 יצר את חפיסת קלפי הטארוט CBD של מרסיי, המשחזרת את חפיסת הטארוט התקנית של ניקולה קונוור מהמאה ה-18.
בלאק אייד פיז
2015–2018: Masters of the Sun Vol. 1
ב-3 ביוני 2017, הופיעו הלהקה בטקס הפתיחה של גמר ליגת האלופות 2017 שבאצטדיון המילניום, קרדיף. ההופעה, שכללה תצוגה פירוטכנית, נמשכה זמן רב ועיכבה את הפיגור במחצית השנייה בכמה דקות.
ב-17 במאי 2018, הוציאו הלהקה את הסינגל "Ring the Alarm". יממה לאחר מכן הוציאו את הסינגל הסינגל "Get It". ב-12 בספטמבר, הוציאו את הסינגל "Big Love". ב-25 באוקטובר הוציאו את הסינגל "Dopeness", בשיתוף CL. יממה לאחר מכן יצא אלבום האולפן השביעי "Masters of the Sun Vol. 1".
Quake Champions
קבלה וביקורות
המשחק זכה בתואר "בחירת המעריצים" למשחקי פעולה בטקס פרסי Gamers' Choice Awards, ובפרס "משחק הפעולה של השנה" מטעם Titanium Awards.
משכן גבעון
הקמת המבנה
לאחר חורבן משכן נוב הוקם המשכן בגבעון; לכן הקמת המקום המקודש מקבילה לזמן המלכתו של דוד על ידי שמואל הנביא. אין בהירות ביחס לסיבת העברת המשכן לגבעון, והסבירות היא שהדבר היה מהלך ממלכתי-שלטוני, שנבע מכך שאנשי נוב תמכו בדוד שמרד בשאול המלך, ושאול המלך שאף להעביר את המרכז הכוהני לאזור התומך בו. אם השערה זו נכונה, מסתבר שבגבעון ישבה קבוצת כוהנים שלא איימה על המלוכה, ואף תמכה בה; השערה זו מסתברת מכך שגבעון הייתה בנחלת שבט בנימין -שבטו של שאול- ואף מכך שאבי אבותיו של שאול מכונה 'אבי גבעון'. מול סברה זו ניצבים התיאורים על איבה ונקמת-דם בין הגבעונים לבית שאול.
בית הסוהר המדינתי
היסטוריה
בהתאם לדיווח משנת 1999 בכלא היה קיים מתח על רקע גזעי, לאור כך שרוב האסירים הם אפרו-אמריקאים ורוב עובדי הסגל של הכלא הם לבנים.
שלמה בן שמעון דוראן
ייחוסו וצאצאיו
רבי שלמה בן צמח דוראן, רשב"ץ האחרון (נינו של רבי צמח) ורבי שלמה דוראן (נכדו של רבי שמעון דוראן), פעלו באלג'יר כרבנים וראשי ישיבה, בסוף המאה ה-16.
משה להב
חיים אישיים
להב מתגורר בגבעתיים.
כותרת ראשית (שבועון)
נקודות ציון עיתונאיות
ב-29 באפריל 1987 יצא השבועון בגיליון מיוחד לרגל יום העצמאות ו-20 שנה למלחמת ששת הימים, שבו רוכזו כתבות שטח שערך הסופר דויד גרוסמן בשטחי יהודה ושומרון. הגיליון, שזכה לשם "הזמן הצהוב", עורר הדים ורבים רואים בו כמי שניבא את פרוץ האינתיפאדה הראשונה חצי שנה מאוחר יותר. קובץ המאמרים יצא בספר סמוך למועד הפקת הגיליון. עורך "כותרת ראשית" נחום ברנע סיפר כי בשעה שתפוצה רגילה של השבועון הייתה 14 אלף עותקים ולא יותר מ-20 אלף, גיליון "הזמן הצהוב" הגיע ל-40 אלף עותקים. הזכויות לפרסום המאמרים נרכשו על ידי הוצאות וכתבי עת ברחבי העולם. התמלוגים ששילם ה"ניו יורקר" לבדו עבור פרסום המאמרים החזיק כלכלית את "כותרת ראשית", שעמד על סף הליך פירוק, במשך מספר חודשים.
כדורגל בארצות הברית
היסטוריה
הטענה הרווחת היא שמועדון הכדורגל אוניידה מבוסטון שבמסצ'וסטס, אשר נוסד ב-1862, הוא מועדון הכדורגל הראשון המתקיים מחוץ לממלכה המאוחדת. עם זאת, ייתכן שהמועדון לא באמת שיחק כדורגל, מאחר שהוא הוקם לפני שהוחלט על חוקת משחק הכדורגל; לא ידוע בבירור על אלו חוקים המועדון התבסס. לפי אנציקלופדיה בריטניקה, לזכותו של המועדון נזקפת המצאת "משחק בוסטון" (Boston Game), שבו השחקנים מורשים לבעוט כדור לאורך המגרש, וגם לתפוס אותו ולרוץ איתו.
פופולריות הכדורגל
ישנה צמיחה גדולה בכדורגל בארצות הברית מאז אמצע שנות ה-90. התפתחות זו מיוחסת בעיקר למונדיאל 1994 (גביע העולם) שנערך בפעם הראשונה בארצות הברית, והביא לענף יותר הכרה במדינה. במונדיאל 2002, נבחרת ארצות הברית הצליחה במפתיע להעפיל עד לרבע הגמר. גביעי העולם לנשים של השנים 1999 ו-2003 נערכו בארצות הברית, ונבחרת הנשים של ארצות הברית היא אחת מהנבחרות הטובות בעולם: היא מדורגת כיום במקום הראשון בדירוג העולמי לנשים של פיפ"א, זכתה בשניים מחמשת גביעי העולם שנערכו עד היום, וזכתה במדליית הזהב בשלושה מתוך ארבעת טורנירי כדורגל הנשים במשחקים האולימפיים נכון להיום. האצטדיון הביתי שלה הוא רוז באוול בפסדנה שבקליפורניה שאירח את גביע העולם לנשים ב-1999, והוא המבנה הגדול ביותר בהיסטוריה שאירח אירוע ספורט כלשהו לנשים.
בסקרים שפורסמו בארצות הברית בתחילת 2014 עלה, כי פופולריות הכדורגל בעלייה מתמדת. בין הצעירים, שיעור הפופולריות של כדורגל הוא שני רק לפוטבול, ולפני כדורסל או בייסבול. גורם נוסף המעלה את קרנו של הכדורגל, הוא הקהילה ההיספאנית הגדולה, שהתעניינותם בכדורגל בולטת.
תאוריית הצבעים של גתה
תאוריית הצבע חוקרת את דרך הראייה של העין האנושית המאפשרת את ההתאמה בין המוח לעולם.
גתה חילק את הצבעים לפיזיולוגיים, כאלה שנוצרים בתוך העין והם מהווים תנאי הכרחי לראייה. לבין צבעים פיזיקליים, אשר מנוגדים לפיזיולוגיים והם תופעה חיצונית והדרך בה האדם חווה אותם קשורה להשפעתם של תנאים חיצוניים אשר מושפעים מאור וצל. צבעים נוספים הם צבעים כימיים המהווים את הצבע הבסיסי והקבוע של החומר, וכל שנדרש כדי לראותו הוא נוכחות של אור.
אחד הציירים הראשונים שעשו שימוש בתאוריה של גתה הוא ויליאם טרנר.
הריפסימה חורשודיאן
תחילת דרכה
חורשודיאן נולדה בכפר קסאח באזור אירי של ארמניה הסובייטית.
תאילנד
כלכלה
מעמד האישה בתאילנד משפיע גם הוא על הנוף התעסוקתי שבה. אף על פי שהנשים בתאילנד השיגו את זכות ההצבעה בשנת 1932, רק בשנת 1949 הפכה לראשונה אישה לחברה בבית הנבחרים של האספה הלאומית של ממלכת תאילנד. הנשים בתאילנד חוות אפליה ואי שוויון מגדרי ביחס לשכר, ומועסקות לרוב בעבודות בשכר נמוך.
המטבע המקומי הוא הבאט, המחולק ל-100 יחידות בשם סאטאנג.
תרבות
כבוד למבוגרים הוא דבר חשוב ביותר בתרבות התאית. המעמד ההיררכי נקבע לפי גיל, מין ומעמד כלכלי (בסדר זה). בשל כך צעיר תמיד יפנה אל מבוגר בתחילית 'פִּי' המביעה את הכבוד הנרכש אליו. בפנייה אל אדם צעיר מהדובר ייעשה שימוש בתחילית 'נוֹנְג'. בראש פירמידת הכבוד בתאילנד נמצא בית המלוכה כאשר התאים מצפים כי גם הזרים ('פאראנג') ישמרו על כבוד בית המלוכה. כל הערה בדבר בית המלוכה עלולה להתפרש כעלבון ועל כן רצוי להימנע מדיונים רגישים בהקשר זה עם התאים.
מטבח
בגלל צורתה של תאילנד, באזורים שונים במדינה זמינים חומרי גלם שונים, כך שבאזור החופים נהוגים מגוון של מוקפצים המכילים מאכלי ים, ובאזור איסאן הקרוב ללאוס נהוגים מאכלים חריפים ומגוון רחב יותר של פירות, לדוגמה. חלב קוקוס לדוגמה הוא מרכיב מרכזי במטבח התאילנדי, אך לא נעשה בו שימוש באזורים בהם לא גדלים עצי קוקוס.
פיליפ הראשון, רוזן הנאו-מינצברג
ההתלבטות
הרוזנת האלמנה הקשישה, קתרינה מנסאו-בילשטיין, הייתה אדישה ולא שינה לה אם תמשיך השושלת דרך נכדה, פיליפ הצעיר, או באמצעות בנה השני, פיליפ הזקן. היא קבעה כי ניתן יהיה לצמצם את הסכנה של מות בית הנאו על ידי מתן אפשרות לפיליפ הזקן להתחתן, מכיוון שכבר הוכיח את יכולתו להוליד.
אמנת החלוקה של 1458
כשבתו מרגרט מתה בשנת 1457, לרוזן אוטו הראשון כבר לא הייתה סיבה להתנגד לחלוקה. והדבר הכריע את הכף לטובת חלוקת המחוז. אמנה נחתמה בינואר 1458. פיליפ הזקן קיבל את חלק המחוז שמדרום לנהר המיין, כלומר מחוז באבנהאוזן וחלקה של הנאו באומשטאט. חיסרון הפסד השטח הופחת בכך שפיליפ הזקן קיבל פחות ממחצית המחוז. אף על פי כן, פיליפ הזקן שמח על כך שהותר לו סוף סוף להתחתן, ועשה זאת בהמשך אותה השנה. בשני החלקים, חוק העדפת הבן הבכור נותר בתוקף.
כנסיות ומדיניות תרבות
ארסמוס הספוס, החצוצרן של פיליפ, הקים בשנת 1468 קפלה ביער בולאו, שהוקדשה לסנט וולפגנג. מנזר סרוויטי קטן התפתח סביב קפלה זו.
פילגש
לאחר מות אשתו התגורר פיליפ הצעיר יחד עם מרגרטה ווייצ'רשנר. הוא לא היה יכול להתחתן איתה, מכיוון שהיא הייתה אזרחית פשוטה. מגורים משותפים הותרו ככל הנראה באופן אוניברסלי. הוא הופיע איתה בפומבי. העדות הטובה לכך היא ככל הנראה הדיוקן הכפול הגדול הראשון בהיסטוריית האמנות, הנקרא אוהבי גותה (Gotha Lovers). היחסים ביניהם מתועדים בצורה יוצאת דופן. לזוג נולדו הילדים הבאים:
ילדים אלו לא היו זכאים לרשת את הרוזנות, כי לא היו שייכים לאצולה הגבוהה. עם זאת, פיליפ ומרגרטה הזכירו אותם בצוואתם ואת אחיהם החורגים, קובעים חתנים מכובדים לבנות ותרומה נאה לכנסיית הבן.
מוות
פיליפ הצעיר נפטר ב-26 באוגוסט 1500 ונקבר בכנסיית סנט מרי בהנאו; 214 אנשי דת נכחו בהלווייתו.
לורה דרן
לורה אליזבת' דרן (באנגלית: Laura Elizabeth Dern; נולדה ב-10 בפברואר 1967) היא שחקנית קולנוע אמריקאית. זכתה בחמישה פרסי גלובוס הזהב, בפרס אמי ובפרס אוסקר, הייתה מועמדת לארבעה פרסי אמי לשלושה פרסי אוסקר לשחקנית המשנה הטובה ביותר, בשנת 1991 על תפקידה בסרט "שושנת פרא", בשנת 2014 על תפקידה בסרט "הולכת רחוק", ובשנת 2020 על תפקידה בסרט "סיפור נישואים" שעליו זכתה באוסקר לראשונה.
למבורגיני הורקאן
הורקאן פרפורמנטה
ההורקאן פרפורמנטה מציגה יכולות יותר גבוהים מההורקאן הרגילה.
ביצועים
המהירות המרבית של ההורקאן היא 325 קמ"ש. היא יכולה להאיץ מ-0 ל-100 קמ"ש ב-3.2 שניות ומ-0 ל-200 קמ"ש ב-9.9 שניות. במשקל יבש של 1,422 קילוגרם, להורקאן יחס של כוח למול משקל של 2.36 ק"ג לכל כוח סוס. להורקאן מערכת בקרת יציבות אלקטרונית על כל ארבעת הגלגלים, שמטרתה להגדיל את המתיחה על פני שטח שונים ואת הביצועים הכוללים של המכונית. המכונית מצוידת בתיבת הילוכים חדשה של למבורגיני (Doppia Frizione) בעלת מצמד כפול ושבעה יחסי העברה. העברת ההילוכים מתבצעת באופן שונה בהתאם למצב הנהיגה שבוחר הנהג. ההורקאן מוצעת רכב עם תיבת הילוכים אוטומטית בלבד ולא תשודך לתיבה ידנית.
פאולו פריירה
ביוגרפיה
בשנת 1946 מונה פריירה למנהל המחלקה לחינוך ותרבות של השירות הסוציאלי של מדינת פרנמבוקו. במהלך עבודתו זו, בה עבד בעיקר בקרב עניים אנאלפביתים, החל פריירה לאמץ צורה לא מסורתית של מה שיחשב מאוחר יותר כתאולוגיית השחרור (במקרה שלו, תערובת של מרקסיזם ונצרות). בברזיל של אותם הימים ידיעת קרוא וכתוב הייתה תנאי להצבעה בבחירות, כך שלעבודתו זו היה פן פוליטי מובהק.
Instacart
היסטוריה
לאחר התפרצות מגפת הקורונה דווח על גידול היקף המכירות של 218% והחברה גייסה אלפי עובדים והגיעה ל-10 אלף עובדים. ב-2020 החברה החלה לשתף פעולה עם Rite Aid ועם Walmart.
טורטוסה
ויכוח טורטוסה
ויכוח טורטוסה התנהל בשנים 1413-1414 בעיר טורטוסה שבקטלוניה והיה אחד מהוויכוחים המפורסמים שהתנהלו בימי הביניים בין יהודים לנוצרים.
גזפרום אינטרנשיונל
היסטוריה
כמו כן בשנת 2007, החברה נרשמה בהולנד תחת השם גזפרום אינטרנשיונל, אשר נועדה למלא את האינטרסים של גזפרום באזורים שלא מכוסים על ידי פעילויותיה של חברת גזפרום Zarubefnegaz.
אולגה ניקולאייבנה, הנסיכה הגדולה של רוסיה (1895–1918)
ילדות ואופי
ילדי הצאר גדלו בצורה פשוטה ביותר. הם ישנו במיטות מחנה קשות ללא כריות למעט כשהיו חולים, בבוקר התרחצו באמבטיה קרה והיו אמורים לסדר בעצמם את חדריהם. כאשר הם לא היו עסוקים בדבר מה אחר, היה עליהם להכין מעשי רקמה שנמכרו באירועי צדקה שונים. רוב בני הבית, כולל המשרתים, לרוב פנו אל הנסיכה בשמה הפרטי, או בשמות החיבה "אולינסקה" או "אולייה". היא הייתה קשורה במיוחד לאחותה טטיאנה. הן חלקו חדר ונהגו ללבוש את אותם בגדים. בשל כך הן כונו בארמון "הזוג הגדול" בעוד מריה ואנסטסיה כונו "הזוג הקטן". אולגה נודעה בטוב לבה וברצונה הכנה לעזור לאחרים, אך גם בישרות הבוטה שלה, ובדעותיה שאותן לא ניסתה להסתיר. היא גם נודעה בסבלנותה הקצרה ובנטייתה להתפרץ. בילדותה, כאשר צייר דיוקנאות ניסה לצייר אותה, היא הטיחה בפניו: "אתה איש מכוער מאוד, ואני לא אוהבת אותך בכלל!". היא הכירה במעמדה כנסיכה, ולא פעם דרשה מהמשרתים דברים מוגזמים כמו כרכרות מפוארות. היא גם סברה שיש לכבד את זכותם של החזקים, ובשיעורי התנ"ך הזדהתה עם האחים ולא עם יוסף, וכן עם גוליית ולא עם דוד. בניגוד לשאר אחיותיה, היא אהבה לקרוא ולא פעם גנבה ספרים מאמה. באחת הפעמים כאשר אמה דרשה ממנה להחזיר לה ספר שאולגה גנבה ממנה לפני שהיא עצמה קראה אותו, השיבה אולגה בחוצפה שעליה לחכות עד שהיא תחליט אם הספר ראוי לקריאה. היא גם התעניינה רבות בפוליטיקה, ונודעה כבעלת כושר למידה מפותח. יחסיה עם אמה לא היו יציבים, בעיקר בשל דרישותיה של הקיסרית שאולגה תשמש דוגמה ומופת לאחיותיה. ב-1912, במהלך ארוחת ערב מפוארת, אחיה הקטן של אולגה, אלכסיי השתולל יותר מדי. הוא הקניט אחרים ליד השולחן, סירב לשבת בכיסאו, לא רצה לאכול את האוכל שלו ואף ליקק את צלחתו. הקיסרית נזפה באולגה בת ה-16 בפומבי על כך שהיא לא מצליחה להרגיע אותו. קונסטנטין קונסטנטינוביץ', הנסיך הגדול של רוסיה מציין ביומנו ש"הדרישה שלה הייתה מוגזמת. אולגה לא יכולה לשלוט בו".
קרב טיפקאנו
למחרת, 7 בנובמבר 1811, בשעה ארבע לפנות בוקר, תקפו האינדיאנים את מחנהו של הריסון. הריסון היה זהיר מספיק והציב זקיפים רבים בשטח מחנהו. כמו כן הורה לחייליו להישאר בכוננות בלילה ולישון בבגדיהם. התקפת האינדיאנים הביאה לכ-70 הרוגים בקרב חייליו, ולכ-120 פצועים, אך גם האינדיאנים סבלו אבדות כבדות אם כי פחותות. ב-8 בנובמבר 1811 פשט צבאו של הריסון על פרופטסטאון, וגילה שהעיירה ננטשה. החיילים העלו את העיירה באש ועזבו את המקום. ניצחונו של הריסון הקנה לו את הכינוי "טיפקאנו".
לילה לא שקט (שיר)
רקע
שלמה ארצי כתב והלחין את השיר, ועיבד רביב גזית.
חוסה וסקונסלוס
ביוגרפיה
לאחר שסיים את חוק לימודיו כעורך דין בשנת 1907, ייצג את "המועדון נגד הבחירה מחדש" בוושינגטון, ארצות הברית, ותמך במהפכה המקסיקנית שפרצה בשנת 1910 בראשותו של פרנסיסקו מדרו. לאחר גלות בת כחמש שנים (1915–1920) בארצות הברית, בעקבות חילוקי דעות עם ונוסטיאנו קאראנסה (Venustiano Carranza), חזר וסקונסלוס למקסיקו ועמד בראש האוניברסיטה הלאומית האוטונומית של מקסיקו (UNAM) וכן הקים את משרד החינוך המקסיקני.
מרי טי מאהר
אלופת עולם
באליפות העולם בשחייה שנערכה בגואיאקיל, אקוודור בשנת 1982 זכתה מאהר במדליית זהב במשחה ל-100 מטר פרפר בתוצאה של 59.41 שניות לפני אינס גרייסלר ממזרח גרמניה (1:00.36 דקות) ומלני באדמאייר בת ארצה (1:00.40 דקות). היא זכתה במדליית כסף במשחה ל-200 מטר פרפר בתוצאה של 2:09.76 דקות אחרי אינס גרייסלר (2:08.66 דקות) ולפני הייקה דון אף היא ממזרח גרמניה (2:10.29 דקות). בנוסף, היא זכתה במדליית כסף במשחה שליחות 4x100 מטר מעורב בתוצאה של 4:08.12 דקות אחרי המנצחות ממזרח גרמניה שקבעו שיא עולם חדש 4:05.88 דקות ולפני ברית המועצות (4:12.36 דקות).
יוסף צוקרמן
ביוגרפיה
צוקרמן נולד ליד ביאליסטוק בשנת 1900. הוא ניצח באליפות מוסקבה בשנת 1920/21. בשנות העשרים המוקדמות צוקרמן חי בביאליסטוק שם ניצח באליפות השחמט בשנת 1926. לאחר מכן היגר לצרפת.
יורי אנדרופוב
מנהיג ברית המועצות
במהלך שלטונו ניסה אנדרופוב לשפר את הכלכלה הסובייטית ולהילחם בשחיתות. אנדרופוב זכור בשל הקמפיין נגד האלכוהול שהוביל, ומאבקו במוסר העבודה הירוד. שני הקמפיינים התנהלו בגישה סובייטית טיפוסית שהזכירה בנוקשותה את שלטונו של סטלין. אנדרופוב החליף חלק ניכר מפקידי המפלגה הקומוניסטית וקודמו אנשים לא על פי קרבה וקשרים אם כי על פי יכולות וכישורים. בנוסף, אנדרופוב התיר למנהלי המפעלים לשמור חלק גדול יותר מהרווחים שלהם, דבר שהוביל לעלייה של 4% בתפוקה ולהגדלת ההשקעה בטכנולוגיות חדשות דוגמת רובוטיקה. עם זאת, אנדרופוב סירב לשקול שינויים בכלכלה הריכוזית שהונהגה מאז ימי סטלין. בזכרונותיו כותב מיכאיל גורבצ'וב כי כשאנדרופוב היה מזכיר המפלגה, ביקשו גורבצ'וב וניקולאי ריז'קוב גישה לנתוני התקציב האמיתיים, ונענו באמירה של אנדרופוב "אתם מבקשים יותר מדי, התקציב מחוץ לתחום שלכם".
מותו ומורשתו
ביום שלמחרת, יום שישי, השתנה לפתע לוח השידורים ברדיו ובטלוויזיה, ונוגנו מנגינות קלאסיות כמו לפני ההודעה על פטירת קודמו, ברז'נייב. נוכח מצב זה החלו לחשוד רבים במותו של בכיר ממשלתי. היו השערות שזהו וסילי קוזנצוב, זקן האליטה השולטת שהיה בן 83 באותה עת, או דימיטרי אוסטינוב, שר ההגנה בן ה-75 שביטל במפתיע ביקור בהודו שבוע לפני כן. לבסוף, ההודעה הרשמית הגיעה בשעה 14:30 (יום שישי) ובה נמסר כי "המזכיר הכללי של המפלגה הקומוניסטית של ברית המועצות ויו"ר נשיאות הסובייט העליון יורי ולדימירוביץ' אנדרופוב הלך לעולמו לאחר מחלה ממושכת ב-16:50 ב-9 בפברואר 1984".
סיימון וורד
ביוגרפיה
וורד נולד בבקנהאם, בנם של ויניפרד ולאונרד פוקס וורד. מגיל צעיר רצה להיות שחקן. הוא למד בבית הספר Alleyn's School בלונדון, שמשמש כבית התיאטרון הלאומי לנוער, אליו הצטרף בגיל 13 למשך שמונה שנים. את הכשרתו כשחקן רכש באקדמיה המלכותית לאמנות הדרמה. הופעת הבכורה המקצועית שלו הייתה ב-1963 בתיאטרון הרפרטוארי של נורת'המפטון, ושנה אחר כך הופיע לראשונה בלונדון במחזה "The 4th of June". ב-RADA פגש וורד את אלכסנדרה איתה התחתן ב-1964. אחרי הלימודים ב-RADA הופיע וורד בתיאטרון רפרטוארי בנורת'המפטון, ברמינגהאם ואוקספורד וגם בתיאטראות וסט אנד בלונדון.
קריירה
ב-1987 נפצע באופן חמור בראשו בתקיפה ברחוב שלא נפתרה.
דינו זוף
קריירה
זוף הפך למאמן לאחר הפרישה מכדורגל מקצועי. הוא הוביל את יובנטוס לזכייה בגביע אופ"א בעונת, לאחר ניצחון בשלב הגמר על פיורנטינה בתוצאה 3–1 בסיכום שני המפגשים.
פוליקרפ קוש
ביוגרפיה
ב-1955 זכה בפרס נובל בפיזיקה (יחד עם הפיזיקאי האמריקני ויליס לם) על קביעתו הניסויית המדויקת שהמומנט המגנטי של האלקטרון גדול מהערך התאורטי הצפוי, קביעה שהביאה לעיון מחדש באלקטרודינמיקה קוונטית.
שאול יצחק פניגשטיין
קורות חייו
ביום ראשון ב-10 בדצמבר 1905 עזבה המשפחה את ורשה בדרכה לישראל. בוורשה נשאר הבן, ברוך חיים, על מנת לחסל את שאר עסקי המשפחה. הבן הצטרף למשפחה לאחר כשנה. בדרכה עברה המשפחה באודסה ומשם, על האונייה "סֶסָרֶבִיץ", ליפו, שעל חופיה עגנו ב-26 בדצמבר 1905. לאחר לילה ביפו ויומיים בדרכים הגיעה המשפחה לירושלים.
פליקס ולטש
פרסומיו בעברית
בעריכתו:
הוועדה למלחמה בעוני בישראל
שירותי רווחה אישיים
המחלקות לשירותים חברתיים ברשויות המקומיות הן התשתית לטיפול בעוני, והמלצות "ועדת המשנה לפרט, משפחה וקהילה" ממוקדות בשיפור יעילותן.
כלכלה ותעסוקה
הוועדה בראשות ניצה (קלינר) קסיר, התמקדה בהעלאת שיעור ההשתתפות בכוח העבודה ושיעור התעסוקה. ההמלצות נועדו להשגת 2 יעדים
דניאל אבידר
ביוגרפיה
אבידר הוא בוגר הפקולטה להנדסת חשמל בטכניון ובוגר מנהל עסקים באוניברסיטת תל אביב. אב לארבעה ילדים. ב-1999 היה אחד מששת מדליקי המשואות בטקס יום השואה.
ולדימיר מורוזוב (שחיין)
ביוגרפיה
מורוזוב נולד בנובוסיבירסק. בגיל 14 היגר עם משפחתו לארצות הברית. הוא מתאמן באוניברסיטת דרום קליפורניה.
2013
באוניברסיאדה שנערכה בקאזאן בסוף יולי 2013 זכה מורוזוב ב-6 מדליות, 4 זהב, כסף וארד. מדליות זהב במשחה ל-50 מטר חופשי בשיא אישי חדש ושיא אוניברסיאדה חדש של 21.67 שניות, במשחה ל-100 מטר חופשי בשיא אישי חדש ושיא אוניברסיאדה חדש של 47.62 שניות ובמשחי שליחים 4x100 מטר חופשי בשיא אוניברסיאדה חדש של 3:10.88 דקות ו-4x100 מטר מעורב (3:34.27 דקות). מדליית כסף במשחה ל-50 מטר גב (24.87 שניות) ומדליית ארד במשחה ל-50 מטר חזה (27.70 שניות).
סגן אלוף עולם
שבוע לאחר האוניברסיאדה, באליפות העולם בשחייה שנערכה בברצלונה שבספרד בשנת 2013 זכה מורוזוב בשתי מדליות, כסף וארד. מדליית כסף במשחה ל-50 מטר חופשי בשיא רוסיה חדש של 21.47 שניות, אחרי סזאר סיילו מברזיל (21.32 שניות) ולפני ג'ורג' בוול מטרינידד וטובגו (21.51 שניות), בשלב חצי הגמר הוא קבע שיא רוסיה חדש של 21.63 שניות. מדליית ארד במשחה שליחים 4x100 מטר חופשי ביחד עם אנדריי גרצ'ין, ניקיטה לובינצב ודנילה איזוטוב בתוצאה של 3:11.44 דקות, אחרי צרפת (3:11.18 דקות) וארצות הברית (3:11.42 דקות). כשחיין שלישי הוא שחה ב"זינוק שליחים" תוצאה של 47.40 שניות. נוסף לכך, הוא סיים במקום חמישי במשחה ל-100 מטר חופשי בתוצאה של 48.01 שניות ובמקום רביעי במשחה שליחים 4x100 מטר מעורב בתוצאה של 3:32.74 דקות, כשחיין ראשון הוא שחה את סגנון הגב בתוצאה של 53.99 שניות. במשחה זה, הרביעייה האמריקאית שסיימה ראשונה בפער גדול, נפסלה בשל זינוק מוקדם של שחיין החזה.
2015
באליפות העולם שנערכה בקאזאן בשנת 2015 זכה מורוזוב במדליית כסף, במשחה שליחים 4x100 מטר חופשי ביחד עם אנדריי גרצ'ין, ניקיטה לובינצב ואלכסנדר סוכורוקוב בתוצאה של 3:11.19 דקות, אחרי צרפת (3:10.74 דקות) ולפני איטליה (3:12.53 דקות). כשחיין שלישי הוא שחה ב"זינוק שליחים" תוצאה של 46.95 שניות. נוסף לכך, הוא סיים במקום רביעי במשחה ל-50 מטר חופשי בתוצאה של 21.56 שניות, במקום 16 במשחה ל-100 מטר חופשי לאחר שפסל בשלב חצי הגמר. בשלב המוקדמות הוא קבע תוצאה של 48.46 שניות, במקום חמישי במשחה ל-50 מטר גב בתוצאה של 24.73 שניות, במקום רביעי במשחה שליחים 4x100 מטר חופשי משולב (2 שחיינים ו-2 שחייניות) בתוצאה של 3:24.21 דקות, כשחיין ראשון הוא קבע תוצאה של 48.27 שניות ובמקום חמישי במשחה שליחים 4x100 מטר מעורב משולב (2 שחיינים ו-2 שחייניות) בתוצאה של 3:44.83 דקות, כשחיין רביעי הוא קבע תוצאה ב"זינוק שליחים" תוצאה של 47.29 שניות.
סייגה ורדה
תיאור
בסך הכול התגלו מעל ל-500 פטרוגליפים ב-94 אתרים לאורך קטע של כשלושה קילומטר לאורך הנהר, אך רק מעטים מהם מתקרבים לציורי המערות של מערת אלטאמירה או מערת לאסקו מבחינת הדיוק והביטוי שלהם. הדמויות שתועדו מייצגות בעלי חיים שונים ונוצרו על ידי גירוד, חריתה באבנים קשות יותר מהסלע ושפשוף, אם כי רק קווי המתאר של בעלי החיים מוצגים - משטחי הגוף עצמם נותרים לא מעובדים, שלא כנהוג בציורי מערות. הייצוגים הנפוצים ביותר הם של סוסים, שור הבר, איילים ועזים, בנוסף לאחרים השכיחים פחות, כמו אייל הצפון, קרנף צמרירי או ביזון אירופי. מינים שנכחדו כיום בקווי רוחב אלה, המציינים את האופי הפלאוליתי של תחריטים הללו.
הפטרוגליפים מתוארכים החל מהתרבות הגרוויטית/התרבות הסולוטרנית (מלפני 20,000 שנים) ועד התרבות המגדלנית/התרבות האזילית (מלפני 17,000 עד לפני 9,000 שנים).
פרויקט הגנוגרפיה
פרויקט הגנוגרפיה הוא מיזם משותף לאגודת נשיונל ג'יאוגרפיק ולחברת IBM, שמטרתו חקר דפוס התפשטות האדם על פני כדור הארץ באמצעות שימוש בידע ובטכנולוגיה מתחום הגנטיקה האבולוציונית. מטרות נוספות של המחקר הן יצירת מאגר דגימות גנטיות של אוכלוסיות ילידיות ההולכות ונעלמות וכן פיתוח שיטות התמודדות עם בסיסי נתונים רחבים במיוחד.
תקציב הפרויקט הוא כ-40 מיליון דולר.
קרל הנס לודי
הוצאתו להורג
ב-6 בנובמבר 1914 הובא לודי למצודת לונדון, הועמד בפני כיתת יורים בת שמונה אנשים ונורה למוות. הייתה זו ההוצאה להורג הראשונה שבוצעה במצודה לאחר מאה וחמישים שנה. לודי היה הראשון מבין אחד עשר מרגלים גרמנים שהוצאו להורג בבריטניה במהלך המלחמה. הוא נקבר בקבר בלתי מסומן בבית עלמין במזרח לונדון. לימים הונחה מצבה על קברו. לפני הוצאתו להורג הוא שאל את השוטר המלווה שלו: "אני מניח שלא תלחץ את ידו של מרגל", השוטר ענה לא, "אבל אלחץ את ידו של אדם אמיץ", ורנון קל, מנהל סוכנות הריגול הנגדי הבריטית MI5, העריך את לודי והצטער על ההחלטה להוציאו להורג.